Karel Loprais

Karel Loprais (* 4. marec 1949, Ostrava† 30. december 2021) bol český automobilový pretekár na nákladných automobiloch Tatra. Druhý najúspešnejší účastník Rallye Dakar v kategórii kamiónov (v roku 2011 ho so 7 víťazstvami prekonal Vladimír Čagin). Zo 17 štartov získal 6x zlato, 5x striebro a 1x bronz. Karel Loprais bol ženatý, mal dvoch synov a býval vo Frenštátě pod Radhoštěm. V máji 2011 bol menovaný splnomocnencom Ministerstva dopravy ČR pre bezpečnosť cestnej prevádzky.

 Kariéra 
Od predškolských rokov trávil voľné chvíle s otcom v dielni, kde vznikali automobily otcovej vlastnej konštrukcie. Rovnakú podobu mali aj školské roky až do roku 1967, kedy začal pracovať v Tatre Kopřivnice na montáži a následne ako skúšobný vodič, kde testovaním a servisom získal potrebné skúsenosti, ktoré prvýkrát uplatnil na prvom štarte Rallye Dakar v roku 1986. Už pri druhej účasti v roku 1987 získal pre Tatru dakarské striebro a o rok neskôr prvýkrát vyhral. Ako bezkonkurenčne najúspešnejší účastník tejto rallye v kategórii kamiónov si v roku 1994 vyslúžil od organizátorov prezývku Monsieur Dakar. Po zranení chrbta, ktoré utrpel na Rallye Dakar v roku 2006 odovzdal žezlo pilota súťažnej Tatry svojmu synovcovi Alešovi Lopraisovi, ktorý hneď na svojej premiére v roku 2007 obsadil 3. miesto. Karel Loprais sa zúčastňoval Rallye Dakar za volantom nesúťažného sprievodného Press Caru Nissan Navara.

Karel Loprais bol zvolený českým motoristickým športovcom storočia, niekoľkokrát získal Zlatý volant vo svojej kategórii a v roku 2007 obdržal Zlatý volant za celoživotný prínos motoristickému športu.

 Prehľad účastí na Rallye Dakar 
Prehľad účastí Karla Lopraisa na Rallye Dakar:
Ročník PosádkaVozidloUmiestnenie 1986 Loprais, Krpec, Stachura Tatra T815 diskvalifikovaní 1987 Loprais, Krpec, Stachura Tatra T815 2. miesto 1988 Loprais, Stachura, Mück Tatra T815 1. miesto 1990 Loprais, Stachura, Mück Tatra T815 4. miesto 1991 Loprais, Kalina, Stachura Tatra T815 4. miesto 1992 Loprais, Stachura, Kalina Tatra T815 3. miesto 1994 Loprais, Stachura, Kalina Tatra T815 1. miesto 1995 Loprais, Stachura, Tomeček Tatra T815 1. miesto 1996 Loprais, Stachura, Tomeček Tatra T815 2. miesto 1997 Loprais, Stachura, Kučera Tatra T815 odstúpili pre poruchu 1998 Loprais, Stachura, Čermák TATRA 815-2 ZE R55 4x4 Dakar "Puma" 1. miesto 1999 Loprais, Stachura, Kalina TATRA 815-2 ZE R55 4x4 Dakar "Puma" 1. miesto 2000 Loprais, Stachura, Kalina TATRA 815-2 ZE R55 4x4 Dakar "Puma" 2. miesto 2001 Loprais, Hamerla, Kalina TATRA 815-2 ZE R55 4x4 Dakar "Puma" 1. miesto 2002 Loprais, Hamerla, Kalina Tatra T815 2. miesto 2003 Loprais, Hamerla, Kalina Tatra T815 odstúpili pre poruchu 2004 Loprais, Kalina, GilarTatra T815 7. miesto 2005 Loprais, Kalina, Gilar Tatra T815 odstúpili pre poruchu 2006 K. Loprais, Gilar, A. Loprais TATRA 815-2 ZO R45 4x4 Dakar odstúpili pre zranenie K. Lopraisa

 Referencie 

 Pozri aj 
 Tatra Kopřivnice, a. s.

 Externé odkazy 
www.loprais.cz – Stránky pretekárskeho tímu Karla Lopraisa

Kategória:Českí automobiloví pretekári
Kategória:Českí jazdci rely
Kategória:Jazdci Rallye Dakar
Kategória:Nositelia Medaily Za zásluhy (Česko)
Kategória:Osobnosti z Ostravy